Zenék és videotartalmak hozzáadása és letöltése az Apple Music kínálatából - Apple Támogatás
Zenék és videotartalmak hozzáadása és letöltése az Apple Music kínálatából
Ha Ön az Apple Music előfizetője, az Apple Music teljes kínálatában válogathat a tartalmak közül, amelyeket hozzáadhat a Könyvtárához. Továbbá letölthet tartalmakat abból a célból is, hogy akkor hallgassa vagy nézze meg őket, amikor nem kapcsolódik az internethez.
A tartalmak hozzáadása vagy letöltése előtt fizessen elő az Apple Music szolgáltatásra, és kapcsolja be az iCloud-zenekönyvtárat az összes készülékén.
Amikor hozzáad tartalmakat a Könyvtárhoz, a rendszer automatikusan hozzáadja őket a többi készülékéhez is, ha ugyanazzal az Apple ID azonosítóval van bejelentkezve rajtuk.
A tartalmak hozzáadása után azokat letöltheti az iOS-készülékeire vagy a számítógépeire, így akkor is megtekintheti vagy meghallgatja őket, amikor éppen nem kapcsolódik az internethez. Minden olyan készülékére le kell töltenie a tartalmakat, amelyen offline állapotban szeretné meghallgatni őket.
A tartalmak hozzáadásának és letöltésének nincs semmilyen költsége. További információk az Apple Musicról és a csatlakozás módjáról. Ha nem fizet elő az Apple Music szolgáltatásra, de szeretne tartalmakat letölteni a készülékére, a zeneszámokat megvásárolhatja az iOS-készülék iTunes Store alkalmazásában, illetve Macen vagy PC-n az iTunesban.
Az Apple Music funkciói országtól és régiótól függően eltérők lehetnek. Az egyes országokban és régiókban rendelkezésre álló kínálat.
A tartalmak hozzáadásához keresse meg a hozzáadni kívánt elemeket, majd kövesse az alábbi lépéseket az eszközén.
Amikor az Apple Music szolgáltatásban egy albumot tekint meg, a zeneszám címe mellett balra megjelenhet . A csillag azt jelzi, hogy ez a zeneszám az Apple Music-tagok véleménye alapján az egyik legnépszerűbb. Ha népszerű dalokat keres, keresse a csillagot.
Nyissa meg az iOS-készüléken a Zene alkalmazást, vagy az androidos készüléken az Apple Music alkalmazást, és keressen valamit, amit hozzá szeretne adni a Könyvtárhoz.
Egyetlen dal hozzáadásához koppintson a elemre, egy teljes album, lejátszási lista vagy videotartalom hozzáadásához pedig koppintson a + HOZZÁADÁS elemre.
A tartalmak hozzáadása után a dalokat, albumokat és videotartalmakat a Könyvtárban, a lejátszási listákat pedig a Könyvtár > Lejátszási listák részben találja meg.
Nyissa meg a Macen vagy a PC-n az iTunest, és keressen valamit, amit hozzá szeretne adni a Könyvtárhoz.
Egyetlen dal hozzáadásához kattintson a elemre, egy album, lejátszási lista vagy videotartalom hozzáadásához pedig kattintson a + HOZZÁADÁS elemre.
A tartalmak hozzáadása után a dalokat, albumokat és videotartalmakat a Könyvtárban találja meg, a lejátszási listákat pedig a Könyvtár oldalsávján az Apple Music lejátszási listák részben.
Apple Watch Series 3 vagy újabb készüléken
Zeneszámokat a Rádió alkalmazásból adhat hozzá.
Nyissa meg a Rádió alkalmazást.
Amikor olyan dalt hall, amelyet hozzá szeretne adni a Könyvtárhoz, koppintson a elemre, majd koppintson a „+ Hozzáadás a könyvtárhoz” elemre.
Letölthet tartalmakat az Apple Music kínálatából, illetve az iCloud-zenekönyvtárból. Ha a tartalom még nincs a Könyvtárban, a letöltés előtt hozzá kell adnia.
Az adott elem letöltéséhez keresse meg az elemet a Könyvtárban, majd keresse meg mellette a ikont. A ikonra koppintva vagy kattintva az elemet letöltheti a készülékre. Az iOS-készüléken a teljes album vagy lejátszási lista letöltésekor a helyett a LETÖLTVE jelenik meg a letöltés befejezésekor.
Ha zenét szeretne hozzáadni az Apple Watchhoz, ezt az iPhone készülék Apple Watch alkalmazásában teheti meg.
Ha az Automatikus letöltések be van kapcsolva, a tartalmak automatikusan letöltődnek a készülékére vagy a számítógépére, amikor hozzáadja őket a Könyvtárhoz. A nem fog megjelenni.
Legfeljebb 10 készülékre tölthet le tartalmakat zenehallgatáshoz. Ez a tartalom csak akkor érhető el, amikor az Apple Music-előfizetése aktív.
Olvassa el, hogyan tudja azokat a tartalmakat törölni, amelyeket az Apple Music szolgáltatásból adott hozzá a Könyvtárhoz.
Ha Ön nem Apple Music-előfizető, a tartalmakat a számítógépen futó iTunes segítségével szinkronizálhatja.
Közzététel dátuma: Fri Nov 16 23:46:04 GMT 2018